
     REPUBLIKA HRVATSKA
TRGOVAČKI SUD U ZAGREBU                                                                    89. St-2062/17-5
         Zagreb, Amruševa 2/II

U  I M E  R E P U B L I K E  H R V A T S K E

R J E Š E NJ E

Trgovački sud u Zagrebu, po sutkinji Nikolini Dorić Hadžisejdić, u stečajnom predmetu povodom prijedloga predlagatelja FINANCIJSKE AGENCIJE, Zagreb, Trg svibanjskih žrtava 1995. 1, OIB: 85821130368, za otvaranje stečajnog postupka nad dužnikom TRAST NEKRETNINE d.d., OIB: 93225891495, Zagreb, Prisavlje 2, 29. kolovoza 2017.,

r i j e š i o   j e

Obustavlja se stečajni postupak nad dužnikom TRAST NEKRETNINE d.d., OIB: 93225891495, Zagreb, Prisavlje 2.

Obrazloženje

	Financijska agencija je ovom sudu podnijela prijedlog za otvaranje stečajnog postupka za dužnika TRAST NEKRETNINE d.d., OIB: 93225891495, Zagreb, Prisavlje 2, temeljem članka 110. stavak 1. Stečajnog zakona („Narodne novine“ broj 71/15, dalje: SZ).
	Dužnik je uz podnesak od 25. kolovoza 2017. (list 9 spisa) dostavio Potvrdu Financijske agencije o blokadi računa i novčanih sredstava od 28. srpnja 2017. (list 10 spisa) iz koje proizlazi da na dan izdavanja potvrde na računima i novčanim sredstvima dužnika je evidentirano 0 dana neprekidne blokade, a nepodmirene obveze iznose 0,00 kn.
Prema odredbi članka 128. stavak 9. SZ-a ako dužnik do završetka prethodnog postupka postane sposoban za plaćanje sud će postupak obustaviti. 
	Kako je temeljem potvrde Financijske agencije od 28. srpnja 2017. sud nedvojbeno utvrdio da je dužnik prije završetka prethodnog postupka postao sposoban za plaćanje temeljem odredbe članka 128. stavak 9. SZ-a riješeno je kao u izreci. 
	
U Zagrebu 29. kolovoza 2017.

SUDAC:
       Nikolina Dorić Hadžisejdić,v.r.

POUKA O PRAVNOM LIJEKU:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivniku stranku.

Za točnost otpravka - ovlašteni službenik
Karmela Dolenc

